ಮಿಚೆಲ್_ಒಬಾಮ
೨೦೦೮ರ ಅಧ್ಯಕ್ಷೀಯ ಚುನಾವಣೆ
ಒಬಾಮ ತನ್ನ ಪತಿಯ ಪರವಾಗಿ ಅವರ ರಾಜಕೀಯ ಬದುಕಿನ ಪ್ರಾರಂಭದ ದಿನಗಳಿಂದಲೂ ಕೈಕುಲುಕುವಿಕೆ ಮತ್ತು ನಿಧಿಸಂಗ್ರಹಗಳ ಮೂಲಕ ಪ್ರಚಾರ ಕಾರ್ಯದಲ್ಲಿ ತೊಡಗಿದ್ದರೂ, ಮೊದಮೊದಲು ಈ ಕಾರ್ಯ ಅವರಿಗೆ ಇಷ್ಟವಾಗುತ್ತಿರಲಿಲ್ಲ. ಅವರು ತಮ್ಮ ಪತಿಯ ೨೦೦೦ದ ಸ್ಪರ್ಧೆಯಲ್ಲಿ ಯುನೈಟೆಡ್ ಸ್ಟೇಟ್ಸ್ ಹೌಸ್ ಆಫ್ ರೆಪ್ರೆಸೆಂಟಿಟಿವ್ಸ್ ಚುನಾವಣಾ ಪ್ರಚಾರ ಮಾಡುತ್ತಿದ್ದಾಗ ಯೂನಿವರ್ಸಿಟಿ ಆಫ್ ಷಿಕಾಗೋದಲ್ಲಿದ್ದ ಮಿಚೆಲ್ ರ ಹಿರಿಯಾಧಿಕಾರಿ ಅಂತಹ ಪ್ರಚಾರಕಾರ್ಯದಲ್ಲಿ ಮಿಚೆಲ್ ಇಷ್ಟ ಪಟ್ಟದ್ದೇನಾದರೂ ಇದೆಯೇ ಎಂದು ಕೇಳಿದರು; ಕೊಂಚ ಯೋಚಿಸಿದ ನಂತರ, ಹಲವಾರು ಹಜಾರಗಳಿಗೆ ಭೇಟಿಯಿತ್ತುದರಿಂದ ಅವರಿಗೆ ಕೆಲವು ಹೊಸ ಅಲಂಕರಣ ವಿಧಾನಗಳು ಹೊಳೆದವು ಎಂದರು. ಮೊದಮೊದಲು ತಮ್ಮ ಪತಿಯ ಅಧ್ಯಕ್ಷೀಯ ಚುನಾವಣಾ ಪ್ರಚಾರಗಳು ತಮ್ಮ ಮಕ್ಕಳ ಮೇಲೆ ನಕಾರಾತ್ಮಕ ಪ್ರಭಾವ ಬೀರಬಹುದೆಂಬ ಕಾರಣದಿಂದ ಪ್ರಚಾರದ ಬಗ್ಗೆ ಕಸಿವಿಸಿಯಿತ್ತು. ತ್ನ್ನ ಪತಿಯು ಚುನಾವಣೆಯಲ್ಲಿ ಸ್ಪರ್ಧಿಸಲು ತಾನು ಬೆಂಬಲ ನೀಡಬೇಕಾದರೆ ತಮ್ಮ ಪತಿ ಧೂಮಪಾನ ಬಿಡಬೇಕೆಂಬ ಕರಾರನ್ನು ಮುಂದಿಟ್ಟಿದ್ದಾಗಿ ಮಿಚೆಲ್ ಹೇಳುತ್ತಾರೆ. ತಮ್ಮ ಪತಿಯ ಚುನಾವಣಾ ಪ್ರಚಾರದಲ್ಲಿ ತಮ್ಮ ಪಾತ್ರದ ಬಗ್ಗೆ ಅವರು ಇಂತೆಂದರು: "ನನ್ನದು ಹಿರಿಯ ಸಲಹೆಗಾರಳ ಪಾತ್ರವಲ್ಲ." ಪ್ರಚಾರಸಮಯದಲ್ಲಿ ಅವರು ತಾಯ್ತನದ ಚೌಕಟ್ಟಿನಲ್ಲಿ ಕುಲ ಮತ್ತು ಶಿಕ್ಷಣದ ಬಗ್ಗೆ ಚರ್ಚಿಸಿದ್ದಾರೆ. ಮೇ ೨೦೦೭ರಲ್ಲಿ, ತಮ್ಮ ಪತಿಯು ಅಧ್ಯಕ್ಷಸ್ಥಾನಕ್ಕೆ ಸ್ಪರ್ಧಿಸುವ ಘೋಷಣೆ ಮಾಡಿದ ಮೂರು ತಿಂಗಳ ನಂತರ, ಅವರು ತಮ್ಮ ವೃತ್ತಿಪರ ಜವಾಬ್ದಾರಿಗಳನ್ನು ಎಂಭತ್ತು ಪ್ರತಿಶತ ಕಡಿಮೆ ಮಾಡಿಕೊಂಡು ಪತಿಯ ಚುನಾವಣಾ ಪ್ರಚಾರಕ್ಕೆಂದು ಟೊಂಕ ಕಟ್ಟಿ ನಿಂತರು. ಪ್ರಚಾರದ ಮೊದಲ ದಿನಗಳಲ್ಲಿ ಅವರು ತಮ್ಮನ್ನು ಕಡಿಮೆಯೇ ತೊಡಗಿಸಿಕೊಂಡಿದ್ದು ವಾರಕ್ಕೆ ಎರಡು ದಿನಗಳು ಮಾತ್ರ ರಾಜಕೀಯ ಕಾರ್ಯಕ್ರಮಗಳಿಗೆ ತೆರಳುತ್ತಿದ್ದರು ಹಾಗೂ ರಾತ್ರಿಯ ಪ್ರಯಾಣವನ್ನು ತಮ್ಮ ಹೆಣ್ಣಮಕ್ಕಳೂ ಜೊತೆಯಲ್ಲಿ ಬರಲು ಸಾಧ್ಯವಿದ್ದಾಗ ಮಾತ್ರ ಕೈಗೊಳ್ಳುತ್ತಿದ್ದರು; ಫೆಬ್ರವರಿ ೨೦೦೮ರ ಆದಿಯ ವೇಳೆಗೆ ಅವರ ಭಾಗವಹಿಸುವಿಕೆಯು ಗಮನಾರ್ಹವಾಗಿ ಹೆಚ್ಚಿತು; ಎಂಟು ದಿನಗಳ ಅವಧಿಯಲ್ಲ ಅವರು ಮೂವತ್ಮೂರು ಕಾರ್ಯಕ್ರಮಗಳಲ್ಲಿ ಭಾಗವಹಿಸಿದರು. ಅವರು ಓಪ್ರಾ ವಿನ್ ಫ್ರೇಯವರೊಡನೆ ಹಲವಾರು ಚುನಾವಣಾ ಪ್ರಚಾರಗಳನ್ನು ಕೈಗೊಂಡರು. ಅವರು ತಮ್ಮ ಸ್ಟಂಪ್ ಭಾಷಣಗಳನ್ನು ತಾವೇ ಬರೆದುಕೊಂಡು ಪತಿಯ ಅಧ್ಯಕ್ಷೀಯ ಚುನಾವಣಾ ಪ್ರಚಾರ ಕೈಗೊಂಡತು ಮತ್ತು ಸಾಮಾನ್ಯವಾಗಿ ಯಾವುದೇ ಚೀಟಿ ಇಲ್ಲದೆ ನಿರರ್ಗಳವಾಗಿ ಭಾಷಣ ಮಾಡುತ್ತಿದ್ದರು. ಪ್ರಚಾರಸಮಯದುದ್ದಕ್ಕೂ ಮಾಧ್ಯಮಗಳು ಅವರನ್ನು "ಕುಪಿತ ಕರಿಯ ಹೆಂಗಸು" ಎಂಬ ಬಿರುದಿನಿಂದ ಕರೆದವು ಹಾಗೂ ಕೆಲವು ಜಾಲತಾಣಗಳು ಈ ಚಿತ್ರಣವನ್ನೇ ಬಿಂಬಿಸಲು ಯತ್ನಿಸಿದವು ಇದಕ್ಕೆ ಅವರು ಪ್ರತಿಕ್ರಿಯೆ ತೋರಲೇಬೇಕಾಯಿತು: "ಬರಾಕ್ ಮತ್ತು ನಾನು ಸಾರ್ವಜನಿಕರೆದುರು ಬಹಳ ವರ್ಷಗಳಿಂದ ಇದ್ದೇವೆ ಹಾಗೂ ಕ್ರಮೇಣ ನಾವು ದಪ್ಪ ಚರ್ಮ ಬೆಳೆಸಿಕೊಂಡಿದ್ದೇವೆ. ಪ್ರಚಾರಕ್ಕೆಂದು ಹೊರಟಾಗ ಟೀಕೆಗಳು ಇರುವಂತಹುದು ಸಹಜ. ಅದಕ್ಕೆ ನಾನು ತಲೆ ಕೆಡಿಸಿಕೊಳ್ಳುವುದಿಲ್ಲ; ಅದು ಈ ಕಾರ್ಯದ ಅವಿಭಾಜ್ಯ ಅಂಗವೆಂಬುದು ನನಗೆ ತಿಳಿದಿದೆ." ಎಂದರು. ಆಗಸ್ಟ್ ನಲ್ಲಿ ನಡೆದ ೨೦೦೮ರ ಡೆಮೋಕ್ರಾಟಿಕ್ ನ್ಯಾಷನಲ್ ಕಂವೆಂಷನ್ ನ ವೇಳೆಗೆ ಮಿಚೆಲ್ ಪ್ರಚಾರ ಆರಂಭಿಸಿದ ದಿನಗಳಿಗೆ ಹೋಲಿಸಿದರೆ ಮೆದುವಾಗಿರುವುದನ್ನು ಮಾಧ್ಯಮಗಳು ಗಮನಿಸಿದವು; ಜನರ ಕಷ್ಟಗಳಿಗೆ ಸ್ಪಂದಿಸುವುದು ಮತ್ತು ಸಭಿಕರೊಡನೆ ಸಹಾನುಭೂತಿಯಿಂದ ವರ್ತಿಸುವುದು ಮುಂಚಿನ ಪಂಥಾಹ್ವಾನಪಥದ ಜಾಗವನ್ನು ತುಂಬಿತ್ತು;, ದ ವ್ಯೂ ನಂತಹ ಕಾರ್ಯಕ್ರಮಗಳಲ್ಲಿ ಸಂದರ್ಶನ ನೀಡುವುದು ಹಾಗೂ ಲೇಡೀಸ್ ಹೋಂ ಜರ್ನಲ್ ನಂತಹ ಪತ್ರಿಕೆಗಳಿಗೆ ಸಂದರ್ಶನ ನೀಡುವುದು ಹೆಚ್ಚಿ ವಾರ್ತಾ ಕಾರ್ಯಕ್ರಮಗಳಲ್ಲಿ ಭಾಗವಹಿಸುವುದು ತಗ್ಗಿತ್ತು. ಅವರ ಉಡುಗೆ ತೊಡುಗೆಗಳ ವಿಷಯದಲ್ಲೂ ಬದಲಾವಣೆ ಬಿಂಬಿತವಾಗುತ್ತಿತ್ತು; ಈಗ ಡಿಸೈನರ್ ವಸ್ತ್ರಗಳಿಗಿಂತಲೂ ಅನೌಪಚಾರಿಕ ರೀತಿಯ ಉಡುಪುಗಳನ್ನೇ ಹೆಚ್ಚು ಧರಿಸಲಾರಂಭಿಸಿದ್ದರು. ಅವರು ವ್ಯೂ ನಲ್ಲಿ ಕಾಣೀಸಿಕೊಂಡ ಕಾರಣಗಳಲ್ಲಿ ತನ್ನ ಮೇಲಿನ ಸಾರ್ವಜನಿಕ ಅಭಿಪ್ರಾಯವನ್ನು ಮೆದುಗೊಳಿಸುವ ಉದ್ದೇಶವೂ ಇದ್ದಿತು, ಹಾಗೂ ಇದನ್ನು ಪತ್ರಿಕೆಗಳು ಬಹಳವೇ ಪ್ರಚಾರ ಮಾಡಿದವು. ಅಧ್ಯಕ್ಷೀಯ ಚುನಾವಣಾ ಪ್ರಚಾರವು ರಾಷ್ಟ್ರೀಯ ರಾಜಕಾರಣದ ವೇದಿಕೆಗೆ ಮೆಚೆಲ್ ರನ್ನು ಮೊದಲ ಬಾರಿಗೆ ಬಹಿರಂಗಗೊಳಿಸಿತು; ಡೆಮೋಕ್ರಾಟಿಕ್ ಸ್ಪರ್ಧಿಗಳ ಕ್ಷೇತ್ರವು ಇಬ್ಬರು ಸ್ಪರ್ಧಿಗಳ ಮಟ್ಟಕ್ಕೆ ಸೀಮಿತಗೊಳ್ಳುವುದಕ್ಕೂ ಮುಂಚೆಯೇ ಅವರು ಸ್ಪರ್ಧಿಗಳ ಪತ್ನಿ/ಪತಿಯರ ಪೈಕಿ ಅತಿ ಕಡಿಮೆ ಪ್ರಸಿದ್ಧಿ ಪಡೆದವರೆಂದು ಪರಿಗಣಿಸಲಾಗಿತ್ತು. ಪ್ರಚಾರದ ಮೊದಲ ದಿನಗಳಲ್ಲಿ ಮಿಚೆಲ್ ಒಬಾಮ ಕುಟುಂಬದ ಜೀವನ ಸಂಬಂಧಿತವಾದ ಪ್ರಸಂಗಗಳನ್ನು ಹೇಳುತ್ತಿದ್ದರು;ಆದರೆ, ಮಾಧ್ಯಮಗಳು ಅವರ ವ್ಯಂಗ್ಯದ ಬಗ್ಗೆ ಹೆಚ್ಚು ಒತ್ತು ನೀಡಲಾರಂಭಿಸಿದಾಗ ಻ವರು ಆ ವಿಷಯಗಳನ್ನು, ವ್ಯಂಗ್ಯವನ್ನು ಮಂಡಿಸುವುದನ್ನು ಕಡಿಮೆಗೊಳಿಸಿದರು. {0ನ್ಯೂ ಯಾರ್ಕ್ ಟೈಮ್ಸ್{/0} ನ ಆಪ್-ಎಡ್ ಅಂಕಣಕಾರ ಮಾರೀನ್ ಡೌಡ್ ಹೀಗೆ ಬರೆದರು: "I wince a bit when Michelle Obama chides her husband as a mere mortal — comic routine that rests on the presumption that we see him as a god ... But it may not be smart politics to mock him in a way that turns him from the glam JFK into the mundane Gerald Ford, toasting his own English muffin. If all Senator Obama is peddling is the Camelot mystique, why debunk this mystique?"